CELEX: C2005/132/55
Language: da
Date: 2005-05-28 00:00:00
Title: Sag T-124/05: Sag anlagt den 2. marts 2005 af David Tas mod Kommissionen for De Europæiske Fællesskaber

28.5.2005   
            
            
               DA
            
            
               Den Europæiske Unions Tidende
            
            
               C 132/30
            
         Sag anlagt den 2. marts 2005 af David Tas mod Kommissionen for De Europæiske Fællesskaber
   (Sag T-124/05)
   (2005/C 132/55)
   Processprog: fransk
   Ved De Europæiske Fællesskabers Ret i Første Instans er der den 2. marts 2005 anlagt sag mod Kommissionen for De Europæiske Fællesskaber af David Tas, Bruxelles, ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af den af udvælgelseskomitéen for udvælgelsesprøve EPSO/A/4/03 trufne afgørelse om ikke at give sagsøgeren adgang til udvælgelsesprøven.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, der har en universitetsgrad som »M.SC. in Business Administration«, indgav ansøgning til udvælgelsesprøve EPSO/A/4/03 med henblik på oprettelse af en ansættelsesreserve af assisterende fuldmægtige i lønklasse A8 inden for revisionsområdet. Han har anfægtet udvælgelseskomitéens afgørelse om ikke at give ham adgang til udvælgelsesprøven med den begrundelse, at hans universitetsgrad ikke opfylder betingelserne i meddelelsen om udvælgelsesprøven.
   Sagsøgeren har til støtte for søgsmålet anført, at de i meddelelsen om udvælgelsesprøven fastsatte adgangsbetingelser er tilsidesat, samt at der er anlagt et åbenbart urigtigt skøn. Sagsøgeren har ligeledes anført, at mindst to andre ansøgere, som deltog i udvælgelsesprøven, er i besiddelse af samme eksamensbevis udstedt af samme fakultet på samme universitet, og har på dette grundlag anført, at der er sket tilsidesættelse af ligebehandlingsprincippet.